	— На тая земя ме научи Нагуалът Хуан Матус — отговори тя. — А в _сънуването_ ме научи някой, когото никога не успях да видя. Беше само глас, който ми казваше какво да правя. Нагуалът ми беше възложил задачата да се науча да летя в _сънуването_, а гласът ме учеше как да го правя. А след това трябваше години наред да се уча сама да се отмествам от собственото си тяло, от това, което може да се докосва, до моето _сънувано тяло_.